
RAPORT,

Privind intocmirea bugetului de venituri si cheltuieli pe anul 2022

Avand in vedere Legea 273/2006 privind Finantele publice locale actualizata, Legea bugetului de stat pe anul 2022 nr.317/2021, adresa nr.499/06.01.2022 a AJFP Calarasi privind repartizarea sumelor si cotelor defalcate din unele venituri ale bugetului de stat pe anul 2022 si estimarile pe anii 2023-2025 , adresa nr. 1204/25.01.2022 privind trimestrializarea sumelor defalcate din TVA, adresa nr.62/12.01.2022 a Scolii gimnaziale C-tin Teodorescu cu privire la alocarea unor sume necesare pentru buna desfasurare a activitatilor scolare, adresa nr. 6/19.01.2022 a Parohiei Soldanu si adresa nr.8/02.02.2022 a Parohiei Negoesti, privind alocarea unor sume, fiecare unitate administrativ teritoriala are obligatia de a intocmi un buget local de venituri si cheltuieli. 
Veniturile bugetului local se constituie astfel:

1. Venituri proprii, formate din : impozite, taxe contributii, alte varsaminte alte venituri si cote defalcate din impozitul pe venit ;
2. Sume defalcate din unele venituri ale bugetului de stat ;
3. Subventii primite de la bugetul de stat si de la alte bugete ;
4. Donatii si sponsorizari ;

5. Sume primite de la Uniunea Europeana si/sau alti donatori in contul platilor efectuate si prefinantari.

Fundamentarea veniturilor bugetelor locale se bazeaza pe constatarea, evaluarea si inventarierea materiei impozabile si a bazei de impozitare in functie de care se calculeaza impozitele si taxele aferente, evaluarea serviciilor prestate si a veniturilor obtinute din acestea, precum si pe alte elemente specifice, in scopul evaluarii corecte a veniturilor.Donatiile si sponsorizarile se cuprind, prin rectificare bugetara locala, in bugetul de venituri si cheltuieli numai dupa incasarea lor.
In situatia in care gradul de realizare a veniturilor proprii programate in ultimii doi ani este mai mic de 97% pe fiecare an, ordonatorii de credite fundamenteaza veniturile proprii pentru anul curent cel mult la nivelul realizarilor din anul precedent.
Fundamentarea si repartizarea cheltuielilor bugetelor locale pe ordonatori de credite, pe destinatii, respective pe actiuni, activitati, programe, proiecte, obiective, se efectueaza in concordanta cu atributiile ce revin autoritatilor administratiei publice locale, cu prioritatile stabilite de acestea, in vederea functionarii lor si in interesul colectivitatilor locale respective.
Fundamentarea si aprobarea cheltuielilor bugetelor locale se efectueaza in stricta corelare cu posibilitatile reale de incasare a veniturilor begetelor locale, estimate a se realiza.Este interzisa efectuarea de plati direct din veniturile incasate, cu exceptia cazurilor in care legea prevede altfel.

Veniturile si cheltuielile bugetare sunt aprobate in conditiile legii pe o perioada de un an , care corespunde exercitiului bugetar.


Veniturile si cheltuielile se inscriu si se aproba in buget pe surse de provenienta si respectiv pe categorii de cheltuieli, grupate dupa natura lor economica si destinatia acestora.


Cheltuielile unui buget se acopera integral din veniturile bugetului respectiv, inclusiv excedentul anilor precedenti.


Bugetul de venituri si cheltuieli pe anul  2022 se prezinta conform anexei.
Inspector,

Camelia Busta
